51 
Døglingen har meget tykkere Spæk end Grindehvalen; under¬ 
tiden har Spækket været 8 Tommer tykt paa Dyrets Sider. 
Spækket og det fede af Kjødet er uspiseligt. — Lucas Debes 
siger: „Ud af disse Døglinger duer intet af Kjødet, ei heller 
Flesket at fortære, thi dersom de æde noget deraf, trænger det sig 
igjennem Svedehullerne, saa deres Klæder blive gule og lugte 
deraf, thi Tranen er saa subtil i sig selv, at det skal være meget 
stærke Træer, som det skal holde 1 ). 14 
Det magre Kjød er imidlertid ikke skadeligt og benyttes til 
Føde, men er langtfra saa godt som Grindehvalens Kjød. 
Paa Døglingens Finner har jeg engang fundet en Art Cirriped. 
Døglingens Føde bestaaer af tiarmede Blæksprutter, hvorom 
de talrige Levninger, som findes i de dræbte Dyrs Maver, vidne. 
Det er sjeldent, at jeg har havt Lejlighed til at undersøge 
dens Mave; imidlertid har jeg engang fundet en Sten af en Barne- 
næves Størrelse og en anden Gang et Stykke Træ af c. 4 Tommers 
Længde i dens Mave. Maaskee trænger den til, som adskillige 
Fugle, at faa noget haardt i Maven til at knuse Føden med. I 
„Kongespeilet 44 siges: „den kaldes og Sandæta af at æde Sandet 44 . 
Jeg er af den Mening, at den søger sin Næring paa Bunden af 
Havet imellem store Klippestykker; thi paa alle de Individer, som 
jeg har havt Kundskab om at være fundne døde, drivende paa Søen, 
har det ene Kjæveben været knækket, hvilket jeg formoder hid¬ 
rører fra, at den ved at søge Føde paa Bunden undertiden kommer 
i Klemme mellem Klipperne, hvorved den knækker Kjævebenet. 
Da 2 Døglinger engang vare rendte paa Land imellem Skjær, fik 
man Bevis for, at de ved deres Bevægelser kunne vælte utrolig 
store Klippestykker. 
J ) I Kongespeilet (Halfdan Einarsens Udgave 1768) siges: „Andhval ere 
ei ædelige for Mennesker, thi den Fedme som smeltes af dem kunne 
hverken Mennesker eller noget Dyr som æder deraf, fordøie i sig, thi det 
render allevegne igjennem Mennesker og ligesaa igjennem Træ; ja 
det vil endog ikke holde alt for vel, naar det staaer nogen Tid om 
det er Horn 44 . 
4* 
